**TELŠIŲ „GERMANTO“ PROGIMNAZIJOS VEIKLOS KOKYBĖS ĮSIVERTINIMO ATASKAITA**

|  |  |  |  |  |  |
| --- | --- | --- | --- | --- | --- |
| **Sritis** | **Rodiklis** | **Vertinimo lygis prieš projektą** | **Vertinimo lygis po pirmųjų m.m.** | **Pokytis (įrašyti - rezultatai pagerėjo, pablogėjo, liko tokie patys)** | **Įrodymai ir/ar argumentai, ir/ar priežastys.** |
|  | 1.1. Asmenybės tapsmas | 2 | 2 | Rezultatas liko toks pat | Lyginant 2020 m. ir 2021 m. pokytį mokinių patyčių požiūriu pastebėjome, kad perėjus prie nuotolinės mokymosi aplinkos„Microsoft Teams“, patyčių kontroliavimo įrankių tapo žymiai daugiau ir jie tapo paprastesni: mokytojas gali uždrausti pokalbius, komentarus, nutildyti, gali bendrauti asmeniškai su mokiniu. Paprasta įrašymo galimybė. Mokinių asmeninės patyčios yra automatiškai išsaugomos sistemoje, todėl pastebėjome, kad patyčių žymiai sumažėjo.  Remiantis IQES mokinių apklausa paaiškėjo, kad net 75 proc. mokinių patys nesityčiojo iš kitų, tiek pat mokinių nepatyrė patyčių iš kitų. |
|  | 1.2. Mokinio pasiekimai ir pažanga | 2 | 2 | Rezultatas liko toks pat | Vykdant mokyklos veiklos įsivertinimą 55 proc. mokinių pripažino, kad jiems, mokantis nuotoliniu būdu reikėjo daugiau pagalbos. Mokantis kontaktiniu būdu jos reikėjo tik daugiau kaip 30 proc. mokinių. 88 proc. vaikų pripažino, kad supranta savo gabumus ir mokymosi galimybes bei išsilavinimo vertę. Tam pritaria ir tėvai (80 proc.), tačiau daugiau kaip pusė apklaustų mokytojų teigia, kad dažnai mokiniai pervertina savo mokymosi galimybes. Palyginus praėjusių metų ir šių metų labai gerai besimokančių mokinių skaičių, jis sumažėjo 10 mokinių (nuo 42 iki 32). Galime daryti prielaidą, kad pagalbos mokantis nuotoliniu būdu mokiniai gavo mažiau tiek iš mokytojų, tiek iš tėvų pusės. |
| 2. Pagalba mokiniui | 2.1. Orientavimasis į mokinio asmenybės tapsmą | 3 | 3 | Rezultatas liko toks pat | Visi 1-8 kl. mokiniai išmoko naudotis Microsoft Teams sistemos galimybėmis. „EDUKA klase“ naudojosi visi 415 mokinių, o EMA – 263 mokiniai. Mokantis nuotoliniu būdu šios diferencijuotų užduočių priemonės ypač stiprino mokymosi galias bei leido taupyti mokytojų laiką namų darbų taisymui. Tai patvirtina ir 8-okų apklausos apie tolimesnį mokymąsi: mokslo metų pabaigoje 6 mokiniais daugiau ketina mokytis VšĮ Telšių regioninioprofesiniomokymo centre*.* Metų viduryje tokį ketinimą pareiškė tik 1 mokinys. |
|  | 2.2. Orientavimasis į mokinio poreikius | 3 | 3 | Rezultatas liko toks pat | 4 kartus metuose pildėme VIP stebėjimo ir vertinimo lentelės, analizavome ir aptarėme rezultatus bei mokymo(si) pokytį. 2 kartus per metus – rudenį ir pavasarį – 2, 4, 6 ir 8 klasėse analizavome diagnostinių testų rezultatus. Po jų 20 proc. mokinių buvo skirta mokymosi veiklų individualizacija ir diferenciacija.  Išanalizavus diagnostinių testų rezultatus pastebėjome, kad mokslo metų pabaigoje nuo 20 iki 30 proc. mokinių pasiekimai atskirose srityse žymiai pagerėjo. Manome, kad mokantis nuotoliniu būdu mokiniai išmoko savarankiškai gilintis į užduotis, jas analizuoti ir tinkamai atlikti. |
|  | 2.3. Mokyklos bendruomenės susitarimai dėl kiekvieno mokinio ugdymosi sėkmės | 2 | 3 | Rezultatas pagerėjo | Vasario mėn. įsteigti 3 pagalbos mokiniui etatai: 2 mokytojo pagalbininko ir IT specialisto. Nuo 2021 m. vasario 8 d. mokyklos VGK skyrė kontaktinę mokymo(si) pagalbą 32 mokiniams, neturėjusiems galimybių mokytis namuose. LR švietimo, mokslo ir sporto ministerijai skyrus lėšų konsultacijoms mokiniams, patiriantiems mokymosi sunkumų, nuo 2021-03-01 iki 2021-06-01 skirtos 108 konsultacinės valandos, kurias gavo 249 mokiniai. Konsultacijos vyko kontaktiniu ir nuotoliniu būdu. |
| 3. Ugdymo(si) procesas | 3.1. Ugdymo(si) planavimas | 3 | 3 | Rezultatas šiek tiek pagerėjo | 2021 m. sausio mėn. IQES apklausa parodė, kad 94 proc. mokytojų teigia, kad kartu su mokiniais planuoja mokymąsi. Karantino metu išliko tos pačios NŠV veiklos, tik jos persikėlė į virtualią erdvę. Nors mokytojai stengėsi dirbti kūrybiškai, šiuolaikiškai, virš 50 proc. mokinių nutraukė dalyvavimą neformaliojo švietimo veiklose.  Atsižvelgiant į ekstremalią situaciją, buvo sudarytos sąlygos 3 klasėms mokytis nuotoliniu būdu, nors kiti mokiniai tuo metu mokėsi kontaktiniu būdu. Lanksčiai buvo pritaikyti konsultacijų tvarkaraščiai. |
| 3.2. Mokymosi lūkesčiai ir mokinių skatinimas | 2 | 3 | Rezultatas pagerėjo | Mokiniai nuolat buvo skatinami dalyvauti įvairiuose konkursuose, olimpiadose. Virš 30 proc. mokinių dalyvavo nuotoliniuose rajoniniuose, respublikiniuose bei tarptautiniuose projektuose. Visais mokinių pasiekimas buvo pasidžiaugta mokyklos svetainėje ir Fb. Aktyviausiai konkursuose dalyvavusi 3a kl. buvo paskatinta nemokama edukacine išvyka. Dėl karantino negalėjome tradiciškai kelionėmis paskatinti kitų klasių mokinių. Mokslo metų pabaigoje 27 mokiniai pagerbti už mokyklos vardo garsinimą, 32 už puikius mokymosi rezultatus. |
| 3.3. Ugdymo(si) organizavimas | 3 | 3 | Rezultatas liko toks pat | Nuotolinio mokymo metu visa mokykla dirbo Teams platformoje. IQES apklausos duomenimis 93 proc. mokinių teigė, kad aktyviai bendradarbiavo įvairiose veiklose. Tam pritaria 100 proc. mokytojų ir 91 proc. tėvų. Nuotolinio mokymo metu, siekiant mažinti mokinių krūvį, vyko įvairių dalykų integruotos pamokos. Jas inicijavo ir vykdė 73 proc. mokytojų. |
| 3.4. Mokymasis | 2 | 2 | Rezultatas liko toks pat | Nuotolinio mokymosi metu dauguma mokinių išmoko planuoti ir valdyti savo laiką. Suplanuotos pamokos vyko pagal tvarkaraštį, daugelis mokinių prie vaizdo pamokų jungėsi laiku. IQES apklausa parodė, kad 71 proc. tėvų mano, kad mokytojai kartu su mokiniais planavo mokymąsi. Tam pritaria ir 94 proc. mokytojų. Tačiau su šiuo teiginiu sutinka tik 57 proc. mokinių. Tai, mūsų nuomone, lemia mokinių amžius ir patirties stoka. |
| 3.5. (Įsi)vertinimas ugdymui | 2 | 3 | Rezultatas pagerėjo | Rugsėjo pabaigoje vyko dalykų mokytojų susipažinimas su 5-os klasių mokinių mokymosi perspektyvomis.  Visi mokiniai (100 proc.) kiekvieno pusmečio pabaigoje su mokytoju vaizdo būdu aptarė savo sėkmes ir nesėkmes, reflektavo. Birželio mėnesį buvo aptarti NMPP rezultatai su 4-ų ir 8-ų klasių mokiniais. Su jais supažindinti mokinių tėvai. Abipusio ryšio svarbą pripažino ir 86 proc. tėvų. |

Ataskaitą parengė: direktorės pavaduotoja ugdymui Audronė Pavelskienė